**JELGAVAS VALSTSPILSĒTAS PAŠVALDĪBAS 2024. GADA 25. JŪLIJA**

**SAISTOŠO NOTEIKUMU NR.24-30**

**“GROZĪJUMI JELGAVAS VALSTSPILSĒTAS PAŠVALDĪBAS 2022. GADA 30. JŪNIJA SAISTOŠAJOS NOTEIKUMOS Nr.22-18 “JELGAVAS VALSTSPILSĒTAS PAŠVALDĪBAS PALĪDZĪBAS DZĪVOKĻA JAUTĀJUMU RISINĀŠANĀ SNIEGŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | Ar Saistošajiem noteikumiem “Grozījumi Jelgavas valstspilsētas pašvaldības 2022. gada 30. jūnija saistošajos noteikumos Nr.22-18 “Jelgavas valstspilsētas pašvaldības palīdzības dzīvokļa jautājumu risināšanā sniegšanas kārtība”” (turpmāk – Saistošie noteikumi) redakcionāli tiek precizēts saistošo noteikumu izdošanas tiesiskais pamatojums, precizējot saistošo noteikumu tiesiskā pamatojuma atsauci uz likuma “Par palīdzību dzīvokļa jautājumu risināšanā” “21.5 ceturto daļu” uz “21.5 pantaceturto daļu”.  Ar Saistošajiem noteikumiem tiek precizēts kvalificēto speciālistu loks Jelgavas valstspilsētas attīstības programmā - veselības aprūpe, nosakot konkrētu speciālistus (ārsti, rezidenti, ārstu palīgi (feldšeri) un māsas (medicīnas māsas)) kurus, pamatojoties uz Jelgavas valstspilsētas pašvaldības pieprasījumu tieši pēc attiecīgajiem speciālistiem, varēs reģistrēt pašvaldības dzīvojamās telpas izīrēšanai.  Saistošie noteikumi paredz izveidot jaunu reģistru, kurā tiks reģistrētas maznodrošinātas personas (ģimenes), kuras saskaņā ar pārvaldes atzinumu ir atzītas par personām (ģimenēm) ar zemām sociālajām prasmēm, kuras nonākušas situācijā, kad pašas saviem spēkiem nespēj atrisināt dzīvesvietas jautājumu, kuru īpašumā nav savas dzīvojamās telpas un kuru apgādībā ir vismaz viens bērns vecumā līdz 18 gadiem vai līdz 24 gadu vecumam, kuri mācās vispārējās vai profesionālās izglītības iestādē, vai studē augstskolā vai koledžā pilna laika klātienē.  Ņemot vērā minēto, tiek izveidots jauns reģistrs, paplašinot to personu loku, kuras varēs pretendēt uz Jelgavas valstspilsētas pašvaldības (turpmāk – pašvaldība) palīdzību dzīvokļa jautājumu risināšanā. |
| 1. **Fiskālā ietekme uz pašvaldības budžetu** | Atbilstoši Jelgavas valstspilsētas pašvaldības 2022. gada 30. jūnija saistošo noteikumu Nr.22-18 “Jelgavas valstspilsētas pašvaldības palīdzības dzīvokļa jautājumu risināšanā sniegšanas kārtība” 51. punktam, sociālās dzīvojamās telpas īrnieks pēc īres līguma noslēgšanas maksā 1/3 no sociālās dzīvojamās telpas īres maksas. Līdz ar to, pašvaldība segs 2/3 no attiecīgās sociālās dzīvojamās telpas īres maksas. Precīzu fiskālo ietekmi uz budžetu nav iespējams paredzēt, jo nav zināms to personu skaits, kuras tiks atzītas par personām ar zemām sociālām prasmēm un kuras ar saviem spēkiem nespēj atrisināt dzīvesvietas jautājumu. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Saistošajiem noteikumiem ir tieša sociāla ietekme, jo tiesības saņemt palīdzību dzīvokļa jautājumu risināšanā ir saistāmas ar cilvēku dzīves kvalitātes nodrošināšanu. Saistošajiem noteikumiem nav ietekmes uz vidi un iedzīvotāju veselību, kā arī ietekmes uz uzņēmējdarbības vidi pašvaldības teritorijā. Saistošo noteikumu regulējumam nav ietekme uz konkurenci. |
| 1. **Ietekme uz administratīvajām procedūrām un to izmaksām** | Ar Saistošajiem noteikumiem ir paredzama ietekme uz administratīvajām procedūrām, jo pašvaldības iestādei “Jelgavas sociālo lietu pārvalde” būs jāsniedz atzinumi par personām (ģimenēm), kuras atzīstamas par personām (ģimenēm) ar zemām sociālajām prasmēm un, kuras ir nonākušas situācijā, kad pašas saviem spēkiem nespēj atrisināt dzīvesvietas jautājumu.  Ar Saistošajiem noteikumiem nav plānota ietekme uz administratīvo procedūru izmaksām. |
| 1. **Ietekme uz pašvaldības funkcijām un cilvēkresursiem** | Saistošie noteikumi ir nepieciešami Pašvaldību likuma 4. panta pirmās daļas 10. punktā noteikto pašvaldības autonomo funkciju izpildes nodrošināšanai.  Saistošajiem noteikumiem būs ietekme uz cilvēku resursiem, proti, pašvaldības iestādes “Jelgavas sociālo lietu pārvalde” speciālistiem būs jāsniedz atzinumi par personu (ģimeņu) atbilstību Saistošajos noteikumos noteiktajiem nosacījumiem. |
| 1. **Informācija par izpildes nodrošināšanu** | Saistošo noteikumu izpildi nodrošina Jelgavas valstspilsētas pašvaldības iestādes “Centrālā pārvalde” Pašvaldības īpašumu departaments. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir piemēroti iecerētā mērķa - palīdzības mājokļa jautājumu risināšanā – sasniegšanai. Pašvaldības izraudzītie līdzekļi un paredzamā rīcība ir piemēroti mērķa sasniegšanai. |
| 1. **Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts 04.07.2024. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 19.07.2024.  Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A.Rāviņš